Wp/enm/Photography

Photographie byþ a kraft and ſcience of depicting bi þe fare of lyght of þynges thurugh a þinne hol uppon a ſuperficie þat chaungeþ thearfore. An image imad thurugh photografie is photograph ycleped, and a maſſyne þe whych makeþ photographes biþ camera icleped. Some men nimen hit to meſtre for to maken art þearþurugh.

Hiſtorye


Photographies tocvme was abowte anno domyni mdcccxxvi on Fraunce. Þet earſt photograff þat ʒet þoleth was ymad on Fravnce bi a wytful wepman, Ioſeph Nicéphore Niépce ihoten. Þet ilke ymage ſcheaweþ Niépces riche hous and hit þorfte ſvme daies of light to maken, ſcoleres wenen. Ak he ſwalt ear photography warth wyd icouþ.

An oþer Freinſch man þet Niépce werkede wiþ was Louis Daguérre, þat feng on wyþ Niépces craft and made hys owne photograffes, þat he klepede Daguérrotypes. On of hyſe ymages is þet earſt photograph of a perſoun, twei, iwis, þat is a man on ſtreate þat cleanſeþ an otheres ſchon for to leaten hem gliſnen. Þat was anno domini mdcccxxxviij. Bowten on ʒear þerafter was ymad þet earſt god photograph þat biþ a portraitur of a man, þat hatte Robert Cornelius.



Ouer manie ʒeares me godede þe craft of photographie, þat hit be þe eathre to maken photographes, and underre, and al þes þe betre of image. Þe muche deal of olde photographes ben hiuleas, þat is, blak and whit and grey, or whilen rudi, þough ſome ſpedden to maken feawe photographes of diverſe coloures euen ſo long agon ſo mdccclxv. Ac nas til abowte anno domyni mdcccclxx þat yhiwed ymages comen to ben þe wonelich manere of photographie.

Ear anno domini mdcccclxxv wearen alle kameras imad for to ſetten photographes on filme. On mdcccclxxv ſchop þartyficier Steue Saſſon þe alre firſt dygital camara. Over þe neʒxte thritti ʒeares, oþer fowerti, aros digital photography to ſurmonten aboven photographie bi fylme.

Nov me ſetteþ cameras on maſſines ſo biſne portable telephones, and tabelet computaciovn maſſines, þat hit eaþre ys þan eauere ear was to maken photograffes. Ealch dai, forþi, mankin makeþ fele and mani millioun photographes.